b'\n_START_ARTICLE_\nPentti Pes\xc3\xa4\n_START_PARAGRAPH_\nPentti Pes\xc3\xa4 (s. 20. joulukuuta 1942 Helsinki) on Kuopiossa asuva teatteriohjaaja, n\xc3\xa4ytelm\xc3\xa4kirjailija ja kirjailija. H\xc3\xa4n valmistui ylioppilaaksi Helsingin lyseosta 1962 ja ohjaajaksi Suomen Teatterikoulusta 1966._NEWLINE_H\xc3\xa4n on toiminut teatterinjohtajana Kemin kaupunginteatterissa 1966-1968 sek\xc3\xa4 ohjaajana Oulun kaupunginteatterissa 1968\xe2\x80\x931986 ja Kuopion kaupunginteatterissa 1987\xe2\x80\x932005. Pentti Pes\xc3\xa4 on teatterity\xc3\xb6ns\xc3\xa4 lis\xc3\xa4ksi kirjoittanut noin 120 Jerry Cotton -dekkaria sek\xc3\xa4 muita sarjoja.'